stanford-oval/wikipedia huggingface dataset:
Vasemmistopopulismi

Vasemmistopopulismi on politiikkaa, joka yhdistelee vasemmistolaisia näkemyksiä ja populistista retoriikkaa. Tärkeitä teemoja vasemmistopopulisteille ovat yleensä antikapitalismi, sosiaaliset oikeudet, pasifismi ja globalisaatiokritiikki. Yleensä sosialistinen teoria tai yhteiskuntaluokkaideologia ei ole niin tärkeää kuin perinteisissä vasemmistopuolueissa. Toisin kuin oikeistopopulistit, vasemmistopopulistit uskovat vallanpitäjien instituutioihin, kunhan ne ovat "omissa käsissä". Vasemmistopopulismi tyypillisesti liittyy valtion roolin huomattavaan voimistamiseen, jonkinlaiseen sosialismiin.
Eurooppalaisia esimerkkejä vasemmistopopulisteista ovat Ranskan Jean-Luc Mélenchon, Kreikan Syriza ja Espanjan Podemos. Vasemmistopopulismia esiintyykin Etelä-Euroopassa enemmän kuin Pohjois-Euroopassa, missä oikeistopopulismi on yleisempää. Yhdysvaltalainen Los Angeles Times nosti vuonna 2011 Vasemmistoliiton puheenjohtajan Paavo Arhinmäen esimerkiksi pohjoismaisesta vasemmistopopulismista hänen korkeakulttuuriin suhtautumisensa vuoksi. Myös entisessä Slovakian pääministerissä Vladimír Mečiarissa on kuvattu olevan vasemmistopopulistia piirteitä. Latinalaisamerikkalaisia vasemmistopopulisteja ovat Hugo Chávez ja Daniel Ortega.
Ulappa

Ulappa on vesistönäkymä, jossa katsottaessa johonkin suuntaan vesi ja taivas näyttävät lopulta liittyvän yhteen. Ulapan synty edellyttää pitkää, rannatonta suoraa välimatkaa ja tähän välimatkaan nähden tarpeeksi matalaa vastassa olevaa maastoa. Ulappaa esiintyy paitsi merellä, myös suurilla järvillä, Suomessa Oulujärvellä, Päijänteellä ja Saimaalla .
Vale de Cambra

| Vale de Cambra |
| --- | --- |
 Näkymä Vale de Cambraan
 lippu:  vaakuna
 Vale de Cambra Portugalin kartalla
 Koordinaatit: 40°51′N, 8°24′W 
Valtio:  Portugali
Alue:  Norte
Ala-alue:  Entre Douro e Vouga
Piiri:  Aveiro
Hallinto:  
 – Hallinnon tyyppi:  Kunta
 – Pormestari:  José Pinheiro
Pinta-ala:  
 – Kokonaispinta-ala:  147 km²
Väkiluku (2022):  21 267
 – Väestötiheys:  144,3 as./km²
 
 www.cm-valedecambra.pt 
Infobox OKVirheellinen NIMI-arvo: 
Vale de Cambra on Portugalin kunta Aveiron piirissä Norten hallintoalueella. Sen pinta-ala on noin 147 neliökilometriä ja väkiluku 21 267 (vuonna 2022). Kunnan väestötiheys on siten 144,3 asukasta neliökilometrillä.
Vale de Cambran pormestari on kansanpuolueen José Pinheiro. Kunnan juhlapäivä on 13. kesäkuuta.
Freguesiat

Arões
Cepelos
Codal
Junqueira
Macieira de Cambra
Roge
São Pedro de Castelões
Vila Chã
Vila Cova de Perrinho
Aiheesta muualla

Kuvia tai muita tiedostoja aiheesta Vale de Cambra Wikimedia Commonsissa
Viralliset sivut (Arkistoitu – Internet Archive) (portugaliksi)
Aveiron piirin kunnat
Águeda
Albergaria-a-Velha
Anadia
Arouca
Aveiro
Castelo de Paiva
Espinho
Estarreja
Ílhavo
Mealhada
Murtosa
Oliveira de Azeméis
Oliveira do Bairro
Ovar
Santa Maria da Feira
São João da Madeira
Sever do Vouga
Vagos
Vale de Cambra
Valmet 502

Valmet 502, takarenkaissaan jääketjut.
Valmet 502 on vuonna 1971 esitelty takavetoinen traktorimalli, jonka valmistaja oli suomalainen Valmet-yhtiö. Se korvasi aiemman Valmet 500-mallin. Sen ohjaamo oli valmistajan mukaan aikanaan markkinoiden hiljaisin. Ohjaamon lisäksi muita uutuuksia mallissa olivat uusi pidempi välirunko, täysin uudistettu nostolaite ja hydrostaattinen ohjaus. Moottori oli 500 mallista peritty kolmisylinterinen 49 hevosvoimainen 310 B, jonka iskutilavuus oli 2685 cm3
Vuonna 1974 takarenkaiden koko kasvatettiin 28 tuumasta 30 tuumaan ja samalla traktorin omamassa nousi noin sadalla kilolla.
Traktoria valmistettiin vuoteen 1982 asti. Valmetin uutuutena oli tuolloin etukuormain.
Aiheesta muualla

Valmet 502:n huoltokirja Valtran sivustolla
Vasemmistopuolue (Ranska)

Vasemmistopuolue (Parti de Gauche, PG) on ranskalainen poliittinen puolue, joka on ideologialtaan demokraattis-sosialistinen. Vasemmistopuolueen perustivat 1. helmikuuta 2009 parlamentaarikot Jean-Luc Mélenchon ja Marc Dolez.
Valmet 700

Valmet 700
Valmet 700 on Valmetin traktorimalli, jota valmistettiin vuosina 1968–1971. Traktoriin kuuluu tehdasasenteinen ohjaamo, hydrostaattinen ohjaus ja synkronoitu vaihteisto.
Valmet 700:sta mainostettiin yleistraktorina, jota voitaisiin käyttää myös teollisuudessa ja muissa töissä.
Ominaisuudet

Suuri uutuus edellisiin malleihin verrattuna oli Valmet 700:n nelisylinterinen 4105-moottori. Teholtaan se vastasi noin 75 SAE-hevosvoimaa ja sen iskutilavuus oli 3980 cm3. Vuonna 1969 moottori vaihtui 411-malliseksi. Synkronoituja vaihteita 700:ssa oli 8+2.
Valkoinen lilja

| Valkoinen lilja Jukka Kuoppamäki |
| --- | --- | --- |

Kokoelmalevyn tiedot
 Julkaistu: 8. heinäkuuta 2016
 Formaatti: CD
 Tyylilaji: iskelmä, folk, pop
 Levy-yhtiö: Rocket Records
Jukka Kuoppamäen muut julkaisut
| Miljoona hikistä kilometriä – levytyksiä vuosilta 1976–1978 2014 | Valkoinen lilja 2016 | Miehen tie 2016 |
Valkoinen lilja on Jukka Kuoppamäen 8. heinäkuuta 2016 julkaistu kokoelma-albumi, joka sisältää 24 esoteerista laulua hänen 1970-luvun tuotannostaan. Albumin mukana tulee 20-sivuinen kansibooklet, jossa Kuoppamäki avaa kappaleiden historiaa.
Kappaleet

Valtatie – 3.13
100.000.000 X 100.000.000 – 2.40
Lennä lintu lennä – 3.16
Hän – 4.03
Valon liekki – 3.26
Väinämöinen – 2.29
Matkalla – 3.10
Pilvet – 2.45
Kotka lentää – 3.39
Keskeltä läpi – 3.33
Rannan kivet – 3.07
Itse kulkea täytyy – 3.27
Viljaa – 3.06
Neito ja lohikäärme – 2.48
Saapunut on kesäkuu – 2.53
Ohdakkeet ja ruusut – 3.18
Taivaan linnut – 3.05
Idän harharetket – 3.21
Puutarhaan – 2.32
Rakkautta maailmaan – 3.15
Valkoinen lilja – 3.07
Tietä raivaamaan – 4.11
Sofia – 2.57
Miljoona hikistä kilometriä – 2.55
Uwe Rapolder

| 0 | 1 | 2 |
| --- | --- | --- |

Henkilötiedot
Koko nimi: Uwe Rapolder
Syntymäaika: 29. toukokuuta 1958 (ikä 66)
Syntymäpaikka: Hausen an der Zaber, Baden-Württemberg, Saksa
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1977–1978 1978–1979 1979–1981 1981–1984 1984–1986 1986–1987 1987–1988 1988–1990 1990–1991 |  VfR Heilbronn  KFC Winterschlag  Lierse SK  FC Winterthur  TeBe Berliini  SC Freiburg  FC Martigny Sport  BSC Young Boys  FC Martigny Sport |   |
Valmennusura
1993–1996 1997–2001 2001–2002 2004–2005 2005 2007–2009 2010–2011 2014–2015:  FC St.Gallen  SV Waldhof Mannheim  Rot-Weiß Ahlen  Arminia Bielefeld  1. FC Köln  TuS Koblenz  Karlsruher SC  SG Sonnenhof Großaspach
 Seurajoukkueuran tilastot kattavat vain kansalliset sarjat.
Uwe Rapolder (s. 29. toukokuuta 1958) on saksalainen jalkapallovalmentaja ja entinen keskikenttäpelaaja.
Ura pelaajana

Rapolder aloitti aktiiviuransa 1977 VfR Heilbronnissa, josta siirtyi seuraavana vuonna Belgiaan pelaten KFC Winterschlagissa ja Liersessä. 1981 hän siirtyi sveitsiläisseura FC Winterthuriin, jonka kanssa hän nousi debyyttikaudellaan Sveitsin pääsarjaan. Hän jätti Winterthurin 1984 ja palasi kotimaahansa pelaten Tennis Borussia Berliinissä ja SC Freiburgissa. 1987 hän palasi Sveitsiin, jossa edusti FC Martigny Sporta ja BSC Young Boysia. Hän lopetti aktiiviuransa vuonna 1991.
Ura valmentajana

Rapolder aloitti valmennusuransa heinäkuussa 1993 sveitsiläisen FC St.Gallenin päävalmentajana.Hän toimi seuran päävalmentajana kolme vuotta, kunnes sai huhtikuussa 1996 potkut tehtävistään. Maaliskuussa 1997 Rapolder debytoi valmentajana Saksassa, kun hän siirtyi SV Waldhof Mannheimin peräsimeen. Rapolderin johdolla seura sijoittui parhaimmillaan 2. Bundesliigassa neljänneksi kaudella 2000/01. Rapolder jätti seuran marraskuussa 2001 ja siirtyi Rot-Weiß Ahlenin peräsimeen. Vuotta myöhemmin hän sai potkut seurasta.
Maaliskuussa 2004 Rapolder palasi valmennustehtäviin siirtyen 2. Bundesliigassa pelanneen DSC Arminia Bielefeldin päävalmentajaksi. Rapolderin johdolla Arminia nousi kauden päätteeksi Bundesliigaan. Rapolderin johdolla Arminia säilytti kaudella 2004/05 sarjapaikkansa ja oli liigassa 13:s. Rapolder sai kuitenkin potkut kauden lopulla toukokuussa 2005.
Heinäkuussa 2005 Rapolder siirtyi 1. FC Kölnin peräsimeen. Pesti Kilipukeissa ei ollut järin menestyksekäs ja kehnon syyskauden jälkeen Rapolder sai joulukuussa 2005 potkut tehtävistään.
Huhtikuussa 2007 Rapolder palasi valmentajaksi tehtyään sopimuksen TuS Koblenzin kanssa. Hänen johdollaan seura säilytti paikkansa 2.Bundesliigassa ja oli kauden päätteeksi 12:s. Ensimmäisellä kokonaisella kaudellaan Koblenz oli jälleen sarjan keskikastissa sijoittuen lopulta sijalle 10. Koblenzilta vähennettiin kuusi pistettä pelaajien lisensseihin liittyneiden epäselvyyksien vuoksi.
Kausi 2008/09 ei ole alkanut Koblenzilta ruusuisesti. Kahdeksannella kierroksella Rapolder kärsi valmennusuransa suurimman tappion, kun FC Hansa Rostock möyhensi Koblenzin 9–0.  Lopulta seura oli 14:s. Mollivoittoiset otteet jatkuivat myös kaudella 2009/10 ja lopulta 0–3 tappio 1. FC Kaiserslauternille oli liikaa ja Rapolder sai potkut joulukuun puolivälissä 2009.
Marraskuun lopulla 2010 Rapolder palasi valmennustehtäviin 2. Bundesliigassa pelaavan Karlsruher SC:n päävalmentajana.  Rapolder ei kuitenkaan saanut odotusten mukaisesti KSC:n peliä parantumaan, vaan seura jäi edelleen taistelemaan sarjan häntäpään sijoituksista. Lopulta Rapolder sai potkut maaliskuun 2011 alussa KSC:n majaillessa sijalla 16.
Lokakuussa 2014 Rapolder palasi valmentajaksi Regionalliga-seura SG Sonnenhof Großaspachin päävalmentajana. Hän sai kuitenkin potkut jo helmikuussa 2015.
Vale of Glamorgan

| Vale of Glamorgan County Borough Bwrdeistref Sirol Bro Morgannwg |
| --- | --- |
 Nash Point
 Alueen sijainti Walesissa
Valtio:  Yhdistynyt kuningaskunta
Maa:  Wales
Preserved county:  South Glamorgan
Perustettu:  1996
Hallinto:  
 – hallinnollinen keskus:  Barry
Pinta-ala:  330,95 km²
Väkiluku (2015):  127 592
 – väestötiheys:  354,1 as./km²
Lyhenteet:  
 – ISO 3166:  GB-VGL
 – NUTS:  UKL22
 
Hallintoalueen internetsivut
Vale of Glamorgan County Borough (kymriksi Bwrdeistref Sirol Bro Morgannwg) on yksi Walesin hallintoalueista. Se sijaitsee maan eteläosassa Bristolin kanaalin rannalla Cardiffin lounaispuolella ja sen pääkaupunki on Barry. Hallintoalueella on arviolta 127 592 asukasta (vuonna 2015) ja sen pinta-ala on 330,95 neliökilometriä.
Vale of Glamorganin rannikko on hyvin kallioista, muuten alue on tyypillisen walesilaisen näköistä. Alueella on paljon maataloutta. Vale of Glamorganissa vierailee vuosittain paljon turisteja. Suosituimmat turistikohteet Vale of Glamorganissa ovat esimerkiksi Barry Islandin huvipuisto, Vale of Glamorganin rautatie, St Donat’sin linna, Cosmesto Lakesin luonnonpuisto ja Comestonin keskiaikainen kylä.[lähde? ] Alueella sijaitsee yksityinen kansainvälinen sisäoppilaitos Atlantic College.
Kuvia

Penarthin rantakatua
Rantakallioita Llantwit Majorissa
Dunraveninlahti
Aiheesta muualla

Kuvia tai muita tiedostoja aiheesta Vale of Glamorgan Wikimedia Commonsissa
Walesin hallintoalueet
Anglesey
Blaenau Gwent
Bridgend
Caerphilly
Cardiff
Carmarthenshire
Ceredigion
Conwy
Denbighshire
Flintshire
Gwynedd
Merthyr Tydfil
Monmouthshire
Neath Port Talbot
Newport
Pembrokeshire
Powys
Rhondda Cynon Taf
Swansea
Torfaen
Vale of Glamorgan
Wrexham
Radovan Bondra

| Radovan Bondra> Henkilötiedot |
| --- | --- |
Syntynyt: 27. tammikuuta 1997 (ikä 27) Trebišov, Slovakia
Kansalaisuus:   Slovakia
Jääkiekkoilija
Lempinimi:  Rado
Pelipaikka:  oikea laitahyökkääjä
Maila:  vasen
Pituus:  195 cm
Paino:  104 kg
Pelaajaura
Pääsarjaura:  2014–
Aik. seurat:  HC Košice (SloEL) Vancouver Giants (WHL) Prince George Cougars (WHL) Rockford IceHogs (AHL) Indy Fuel (ECHL) HC Slovan Bratislava (SloEL) HKm Zvolen (SloEL) HC Vítkovice (ČEL)
NHL-varaus:  151. varaus, 2015 Chicago Blackhawks
KHL-varaus:  59. varaus, 2014 HC Slovan Bratislava
Radovan Bondra (s. 27. tammikuuta 1997 Trebišov, Slovakia) on slovakialainen jääkiekkoilija. Hän on pelipaikaltaan oikea laitahyökkääjä. Isokokoinen Bondra on pelityyliltään voimahyökkääjä. Elite Prospects -sivuston Curtis Joen mukaan hän on myös taitava pelaaja, joka luistelee sulavasti ja pelaa ahnaasti hyökkäyspäässä. Joen mukaan Bondra on myös kiekollisesti taitava ja käyttää isoa kokoaan kiekonsuojaamiseen. Hänen tulisi kuitenkin pelata vielä fyysisemmin.
Ura > Seuraura

Bondra on HC Košicen kasvatti. Hän pelasi juniorina myös HK Trebišovissa, josta Bondra palasi 14-vuotiaana Košiceen kaudeksi 2011–2012. Kaudella 2012–2013 hän oli seuran B-nuorten paras pistemies ja maalintekijä tehoilla 37+25=62. Bondra sijoittui koko Slovakian B-juniorisarjan maalipörssissä toiseksi edellään vain MHk 32 Liptovský Mikulášin Matúš Sukeľ. Hän debytoi kauden aikana myös miesten peleissä pelattuaan Slovakian alle 20-vuotiaiden maajoukkueprojekti HK Orange 20:n mukana Slovakian toiseksi korkeimmalla sarjatasolla 1. hokejová liga SR:ssä kahdeksan ottelua tehden yhden syöttöpisteen. Kauden 2013–2014 hän pelasi suurimmaksi osaksi 1. ligaa HK Orange 18:ssa.
HC Slovan Bratislava varasi Bondran 59. pelaajana KHL:n varaustilaisuudessa 2014. Kaudella 2014–2015 hän debytoi Extraligassa. Bondra teki HC Košicessa ja HK Orange 20:ssa yhteensä 19 runkosarjaottelussa tehot 2+2=4 ja 15 playoff-ottelussa tehot 1+2=3. Hän voitti kauden päätteeksi Slovakian-mestaruuden.
Chicago Blackhawks varasi Bondran viidennellä kierroksella 151. pelaajana NHL:n varaustilaisuudessa 2015. Samana kesänä myös WHL-joukkue Vancouver Giants varasi hänet kahdeksantena pelaajana CHL:n varaustilaisuudessa. Bondra siirtyi joukkueeseen kaudeksi 2015–2016. Hän aloitti Giantsissa myös kauden 2016–2017. Bondra johti tehoilla 19+12=31 joukkueen sisäistä maalipörssiä sekä oli sisäisessä pistepörssissä kolmantena, kunnes Giants kauppasi hänet Prince George Cougarsiin vaihdossa Bartek Bisoniin, Tyler Ho'on ja kesän 2018 kolmannen kierroksen varausvuoroon. WHL-kauden jälkeen, huhtikuussa 2017 Bondra siirtyi amatööritry-out -sopimuksella AHL-joukkue Rockford IceHogsiin, jossa hän pelasi viisi runkosarjaottelua ilman tehopisteitä.
Kaudeksi 2017–2018 Bondra teki vuoden mittaisen sopimuksen hänet varanneen KHL:n slovakialaisjoukkue HC Slovan Bratislavan kanssa. Hän ei kuitenkaan siirtynyt joukkueeseen. Bondra osallistui syksyllä 2017 Chicago Blackhawksin harjoitusleirille. Hän teki sen päätteeksi syyskuussa vuoden mittaisen AHL-sopimuksen Rockford IceHogsin kanssa. Bondra aloitti kauden 2017–2018 ECHL-joukkue Indy Fuelin vahvuudessa.
Ura > Maajoukkueura

| Mitalit> Maa:   Slovakia.Miesten jääkiekko.Alle 20-v. MM-kilpailut  | Mitalit> Maa:   Slovakia.Miesten jääkiekko.Alle 20-v. MM-kilpailut  | Mitalit> Maa:   Slovakia.Miesten jääkiekko.Alle 20-v. MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Pronssia | Kanada 2015 | jääkiekko |  |
Bondra pelasi alle 20-vuotiaiden MM-kilpailuissa vuosina 2015, 2016 ja 2017, joista ensimmäinen turnaus päättyi pronssiin.
Bondra pelasi myös alle 18-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän jakoi Slovakian sisäisen piste- ja syöttöpörssin voiton Peter Valentin kanssa tehoilla 1+3=4. Bondra myös voitti joukkueen sisäisen tehotilaston lukemalla +1. Hänet valittiin Suomea vastaan pelatun puolivälieräottelun päätteeksi Slovakian ottelun parhaaksi pelaajaksi. Bondra pelasi myös alle 18-vuotiaiden Ivan Hlinkan muistoturnauksessa vuonna 2014.
Muuta

Bondra harrasti myös 15-vuotiaaksi asti salibandya.
Ukmergėn kunnallispiiri

| Ukmergėn kunnallispiiri (Ukmergės rajono savivaldybė) |
| --- | --- |
 vaakuna

Valtio:   Liettua
Lääni:  Vilnan lääni
Hallinnollinen keskus:  Ukmergė
Pinta-ala:  
 – Kokonaispinta-ala:  1395 km²
Väkiluku (2008):  45 868
 – Väestötiheys:  33,6 as./km²
 
 www.ukmerge.lt  
Infobox OKVirheellinen NIMI-arvo: 
Ukmergėn kunnallispiiri (liett. Ukmergės rajono savivaldybė) on yksi Liettuan kuudestakymmenestä kunnallispiiristä, joka sijaitsee Vilnan läänissä. Vuonna 2008 kunnallispiirin väkiluku oli 45 868 asukasta. Hallinnollisena keskuksena toimii Ukmergė.
Asutuskeskukset > Kaupungit

Ukmergė (hallinnollinen keskus)
Asutuskeskukset > Kaupunkia väkiluvultaan pienemmät

Deltuva
Lyduokiai
Pabaiskas
Siesikai
Šešuoliai
Taujėnai
Vepriai
Vidiškiai
Želva
Žemaitkiemis
Aiheesta muualla

Wikimedia Commonsissa on kuvia tai muita tiedostoja aiheesta .
Kunnallispiirin virallinen sivusto (liettuaksi) (englanniksi) (saksaksi)
Liettuan läänit ja kunnallispiirit
| --- | --- |
Alytus:   Alutys  Druskininkai  Varēna  Lazdijai 
Kaunas:   Birštonas  Jonava  Kaišiadorys  Kaunas  Kaunasin kaupunkikunta  Kēdainiai  Prienai  Raseiniai 
Klaipėda:   Klaipėdan kaupunkikunta  Klaipėdan kunnallispiiri  Kretinga  Neringa  Palangan kaupunkikunta  Skuodas  Šilutė 
Marijampolė:   Kalvarija  Marijampolėn kunta  Šakiai  Vilkaviškis  Kazlų Rūdan kunta 
Panevėžys:   Biržai  Kupiškis  Panevėžysin kaupunkikunta  Panevėžysin kunnallispiiri  Pasvalys  Rokiškis 
Šiauliai:   Akmenė  Joniškis  Kelmė  Pakruojis  Radviliškis  Šiauliain kaupunkikunta  Šiauliain kunnallispiiri 
Tauragė:   Jurbarkas  Pagėgiai  Šilalė  Tauragė 
Telšiai:   Mažeikiai  Plungė  Rietavas  Telšiai 
Utena:   Anykščiai  Ignalina  Utena  Visaginasin kaupunkikunta  Zarasai  Molėtai 
Vilna:   Elektrėnai  Šalčininkai  Širvintos  Švenčionys  Trakai  Ukmergė  Vilnan kaupunkikunta  Vilnan kunnallispiiri
Vehmaskylä (Mikkeli)

Vehmaskylä on noin 200 asukkaan kylä Mikkelissä, vajaan 20 kilometrin päässä keskustasta. Kylän korkein kohta on Vanhalanmäki, joka on 173 metriä korkea. Kylän alueella sijaitsee kolme järveä, Lylyjärvi, Avojärvi ja Hanhijärvi.
Ueckermünde

| Ueckermünde |
| --- | --- |
 vaakuna
 Ueckermünde
 Koordinaatit: 53°44′N, 14°2′E 
Valtio:  Saksa
Osavaltio:  Mecklenburg-Etu-Pommeri
Piirikunta:  Uecker-Randow
Pinta-ala:  
 – Kokonaispinta-ala:  84,69 km²
Korkeus:  5 m
Väkiluku:  10 127
 – Väestötiheys:  120 as./km²
 
 www.ueckermuende.de  
Infobox OKVirheellinen NIMI-arvo: 
Ueckermünde on kaupunki Mecklenburg-Etu-Pommerin osavaltiossa Koillis-Saksassa. Kaupunki kuuluu Uecker-Randowin piirikuntaan ja sijaitsee Itämereen kuuluvan Oderinhaffin rannalla, noin 15 kilometriä Saksan ja Puolan välisestä rajasta länteen. Kaupungin asukasluku oli vuonna 2009 yhteensä 10 127. Ueckermünde on saanut nimensä Oderinhaffiin laskevan Uecker-joen mukaan.
Ystävyyskaupungit

Nowe Warpno, Puola
Pattensen, Saksa
Sande, Saksa
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivut (saksaksi)
Vehmanen

Vehmanen on muun muassa seuraavien henkilöiden sukunimi:
Iiro Vehmanen (s. 1989), jääkiekkoilija ja valmentaja
Jorma Vehmanen (s. 1945), jääkiekkoilija
Juho Vehmanen (s. 1981), basisti
Suvi Vehmanen (s. 1975), biologi, kirjailija, toimittaja ja kuvittaja
Thomas Vehmanen (s. 2000), koripalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vehmaisten koulu

| Vehmaisten koulu |
| --- | --- |
Sijainti:  Sarvannankatu 7, Tampere
Tyyppi:  päiväkoti, peruskoulu
Perustettu:  1968
Rehtori:  Jyrki Laine
Luokat:  1-6
Oppilaita:  n. 460
Verkkosivut
Vehmaisten koulu on Tampereella sijaitseva alakoulu, jonka kanssa samassa rakennuksessa toimivat myös päiväkoti ja esiopetus. Syksyllä 2020 koulussa oli noin 300 esi- ja alakoululaista ja noin 160 päiväkotilaista. Koulun rehtorina toimii Jyrki Laine.
Alkuperäinen Vehmaisten koulu rakennettiin vuonna 1968 ja purettiin pahojen, yli kymmenen vuotta jatkuneiden sisäilmaongelmien vuoksi vuonna 2015. Uusi koulu valmistui vuonna 2016.
Vehmaisten koulussa on opiskellut suhteellisen paljon menestyneitä urheilijoita, kuten tennispelaaja Veli Paloheimo ja jääkiekkovalmentaja Karri Kivi, ja koulu on perustanut Vehmaisten Urheilijoiden kanssa yhteisen "Hall of Famen".
Ueda Akinari

| Ueda Akinari> 上田秋成 |
| --- | --- |
 Ueda Akinarin muotokuva.
Henkilötiedot
Syntynyt: 25. heinäkuuta 1734 Osaka
Kuollut: 8. elokuuta 1809 (75 vuotta) Kioto
Kirjailija
Salanimi: Kijin Senshi 
Aiheesta muualla
Löydä lisää kirjailijoitaKirjallisuuden teemasivulta
Ueda Akinari (jap. 上田秋成, 25. heinäkuuta 1734 Osaka – 8. elokuuta 1809 Kioto) oli japanilainen kirjailija ja runoilija, yksi 1700-luvun loppupuolen Japanin huomattavimmista kirjailijoista. Ueda oli yomihon-genren varhainen edustaja, joka tunnetaan etenkin yliluonnollista käsittelevistä tarinoistaan. Hänen kaksi mestariteostaan, Ugetsu monogatari ja Harusame monogatari, ovat keskeisiä teoksia Japanin kirjallisuuden kaanonissa.
Elämäkerta

Ueda syntyi Osakassa prostituoidulle äidille ja tuntemattomalle isälle. Neljäntenä ikävuonnaan hänet adoptoi vauras kauppias, joka kasvatti hänet mukavuudessa ja antoi hänelle hyvän koulutuksen. Lapsena Ueda sairastui vakavasti isorokkoon, ja vaikka hän selviytyi, hänen sormensa molemmissa käsissä jäivät epämuodostuneiksi. Sairautensa aikana hänen vanhempansa rukoilivat Kashima Inarin pyhäkössä. Ueda tunsikin pyhäkön kamin pelastaneen hänet ja uskoi koko elämänsä ajan vahvasti yliluonnolliseen, mikä on merkittävä elementti hänen teoksissaan kuten kuuluisimmassa työssään Ugetsu monogatarissa, kokoelmassa kummitustarinoita.
Hän peri Uedan perheen öljy- ja paperiliikkeen, kun hänen adoptioisänsä kuoli. Hän ei kuitenkaan menestynyt liikemiehenä ja menetti kaupan tulipalossa johdettuaan sitä kymmenen vuoden ajan. Tänä aikana hän julkaisi useita humoristisia tarinoita ukiyo-zōshi-tyyliin, ”kelluvan maailman tyyliin”, joka oli suosittu fiktion genre 1680–1770-luvuilla. Ueda käytti tulipaloa mahdollisuutena kaupallisen maailman jättämiseen ja alkoi opiskella lääketiedettä Tsuga Teishōn alaisuudessa. Tsuga opetti hänelle myös populaaria kiinalaista kirjallisuutta. Vuonna 1776 hän aloitti lääketieteen harjoittamisen ja julkaisi Ugetsu monogatarin, mikä teki hänestä yhdessä Takizawa Bakinin kanssa yhden tärkeimmistä kirjailijoista yomihon-genressä, joka sai aikaan dramaattisen muutoksen lukemistavoissa. Fiktion kirjoittamisen lisäksi Ueda osallistui myös kokugaku-tutkimukseen.
Vaimonsa kuoleman jälkeen vuonna 1798 Ueda kärsi väliaikaisesti sokeudesta, ja vaikka näkö palautui hänen vasempaan silmäänsä, hän joutui nyt sanelemaan suuren osan kirjoituksistaan. Hän aloitti työskentelyn toisen yomihon-teoksensa kanssa ja sai valmiiksi kaksi ensimmäistä tarinaa Harusame monogatariin noin vuonna 1802. Täydellistä versiota teoksesta ei julkaistu ennen vuotta 1951, kun käsikirjoituksen puuttuvat osat löydettiin. Teos eroaa huomattavasti Ugetsu monogatarista eikä käsittele yliluonnollisia tapahtumia.
Ueda Akinari kuoli Kiotossa vuonna 1809. Kenji Mizoguchin palkittu vuoden 1953 elokuva Ugetsu – kalpean kuun tarinoita perustuu hänen teokseensa Ugetsu monogatari.
Aiheesta muualla

Kuvia tai muita tiedostoja aiheesta Ueda Akinari Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ueda Akinari
Käännös suomeksi
Vaihteisto

Henkilöauton käsivalintainen vaihdelaatikko.
Planeettavaihteisto.
Polkupyörän vaihteiston takarattaat.
Vaihteisto on laite, jolla siirretään tehoa, sekä muunnetaan momentin ja pyörimisnopeuden suhdetta. Vaihteiston avulla voidaan valita sisääntuloakselin ja ulostuloakselin välinen välityssuhde.
Vaihteisto voi olla yhdistettynä moottoriin esimerkiksi kytkimellä tai momentinmuuntimella. Vaihteistoja käytetään laajalti ajoneuvoissa, lentokoneissa, voimalaitoksissa, sekä teollisuudessa. Varsinaisen vaihteiston lisäksi vaihteiksi voidaan laskea kaikki, mitkä muuntavat momenttia ja kierrosnopeutta – esimerkiksi napavaihteet, alennusvaihteet ja jakovaihteet.